**Noteikumu projekta „Grozījumi Ministru kabineta 2009.gada 22.decembra noteikumos Nr.1534 “Kārtība, kādā piešķir un izmaksā atlīdzību par adoptējamā bērna aprūpi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabinets 2015.gada 9.martā ar rīkojumu Nr.114 atbalstīja koncepciju “Par adopcijas un ārpusģimenes aprūpes sistēmu pilnveidošanu” (turpmāk – Koncepcija). Saskaņā ar šā rīkojuma 3.punktu nolemts jautājumu par papildu valsts budžeta līdzekļu piešķiršanu Labklājības ministrijai (turpmāk – Ministrija) adopcijas un ārpusģimenes aprūpes sistēmu pilnveidošanai izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” sagatavošanas un izskatīšanas procesā atbilstoši valsts budžeta finansiālajām iespējām. Ņemot vērā, ka papildu valsts budžeta līdzekļi 2016.gadā netika piešķirti, Ministrija atkārtoti virzīja jautājumu par papildu valsts budžeta līdzekļu piešķiršanu 2017.gadā.  Atbilstoši Ministru kabineta 2016.gada 16.augusta sēdes protokollēmuma Nr.40 59.§ 2.punktam atbalstīts priekšlikums Ministrijas jaunajai politikas iniciatīvai „Alternatīvo ģimenes aprūpes formu attīstība”, proti, atbalstīta finansējuma piešķiršana Koncepcijā paredzēto pasākumu īstenošanai 2017.-2019.gadā ik gadu 4 869 889 euro apmērā, no kuriem 34 563 euro ik gadu ir paredzēti atlīdzības par adoptējamā bērna aprūpi (turpmāk – atlīdzība) apmēra palielināšanai. Vienlaikus atbilstoši šā protokollēmuma 17.punktam paredzēts jautājumu par papildu finansējuma apjomu 2018.gadā un turpmākajos gados Ministrijai pasākumam „Alternatīvo ģimenes aprūpes formu attīstība” skatīt, sagatavojot likumprojektu „Par valsts budžetu 2018.gadam” un likumprojektu „Par vidēja termiņa budžeta ietvaru 2018., 2019. un 2020.gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā spēkā esošais vecāku un bērnu attiecību tiesiskais regulējums ir vērsts uz to, lai nodrošinātu bērnam ģimenes jeb vecāku aprūpi. [Bērnu tiesību aizsardzības likuma](http://likumi.lv/ta/id/49096-bernu-tiesibu-aizsardzibas-likums) [26.panta](http://likumi.lv/ta/id/49096-bernu-tiesibu-aizsardzibas-likums#p26) pirmā daļa nosaka, ka ģimene ir dabiska bērna attīstības un augšanas vide, un katram bērnam ir neatņemamas tiesības uzaugt ģimenē. Latvijā alternatīva vecāku aprūpei (aprūpei ģimenē) līdz brīdim, kad bērns varēs atgriezties pie saviem vecākiem, tiks adoptēts vai sasniegs pilngadību, ir ārpusģimenes aprūpe, t.i., aprūpe pie aizbildņa, audžuģimenē vai bērnu aprūpes iestādē. Izvērtējot katru situāciju individuāli, tiek atbalstīta adopcija, jo šādā veidā tiek iegūta jauna un pastāvīga ģimene, proti, adoptētāji kļūst par bērna vecākiem.  Saskaņā ar [Civillikuma](http://likumi.lv/ta/id/225418-civillikums) [162.panta](http://likumi.lv/ta/id/225418-civillikums#p162) otro daļu nepilngadīgu bērnu var adoptēt, ja pirms adopcijas apstiprināšanas viņš ir atradies adoptētāja aprūpē un uzraudzībā un ir konstatēta bērna un adoptētāja savstarpējā piemērotība, kā arī ir pamats uzskatīt, ka adopcijas rezultātā starp adoptētāju un adoptējamo izveidosies patiesas bērna un vecāka attiecības.  Adoptējot bērnu, adoptētais bērns attiecībā pret adoptētāju un viņa radiniekiem iegūst laulībā dzimuša bērna tiesisko stāvokli kā personiskajās, tā mantiskajās attiecībās. Ja bērns tiek adoptēts, tad viņam atbalsts tiek nodrošināts arī pēc pilngadības sasniegšanas, jo vecāku pienākums rūpēties un gādāt par savu bērnu saglabājas līdz laikam, kad bērns pats var sevi apgādāt.  Atbilstoši [Darba likuma](http://likumi.lv/ta/id/26019-darba-likums) [153.panta](http://likumi.lv/ta/id/26019-darba-likums#p153) pirmajai daļai darba devējs piešķir atvaļinājumu bez darba samaksas saglabāšanas, ja to pieprasa darbinieks, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns. Šādu atvaļinājumu piešķir uz laiku, kāds noteikts bāriņtiesas lēmumā par adoptējamā bērna aprūpi un uzraudzību. Ja bāriņtiesa pieņem lēmumu par aprūpes un uzraudzības termiņa pagarināšanu, atvaļinājumu pagarina līdz tiesas sprieduma par adopcijas apstiprināšanu spēkā stāšanās laikam.  Saskaņā ar [Valsts sociālo pabalstu likuma](http://likumi.lv/ta/id/68483-valsts-socialo-pabalstu-likums) 6.1pantu un Ministru kabineta noteikto Valsts sociālās apdrošināšanas aģentūra (turpmāk – VSAA) no valsts budžeta līdzekļiem izmaksā *atlīdzību* *par adoptējamā bērna aprūpi adoptētājam*, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, ja adoptētājs nav nodarbināts (nav uzskatāms par darba ņēmēju vai pašnodarbināto saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)") vai ir nodarbināts un atrodas ar bērna aprūpi saistītā atvaļinājumā, vai atbilstoši Ministru kabineta noteiktajai kārtībai strādā nepilnu darba laiku. Atlīdzības apmērs nav atkarīgs no bērnu skaita. Atbilstoši Ministru kabineta 2009.gada 22.decembra noteikumu Nr.1534 “Kārtība, kādā piešķir un izmaksā atlīdzību par adoptējamā bērna aprūpi” (turpmāk – noteikumi) 3.punktam atlīdzības apmērs ir 49,80 euro mēnesī. Atlīdzības apmērs nav mainījies kopš 2005.gada, kad tas tika noteikts nedaudz lielākā apmērā nekā tobrīd esošais bērna kopšanas pabalsta apmērs.  Lai gan izšķiršanās par bērna adopciju ir pašu potenciālo vecāku griba un izvēle, kā arī veids, kā personas var palīdzēt grūtībās nonākušajiem bērniem, vienlaikus īstenojot dzīvē savas prasmes un vēlmes bērnu audzināšanā, tomēr valsts uzdevums ir atbalstīt adoptētājus un sekmēt adopciju skaita palielināšanos, īpaši vecāku bērnu adopciju (ņemot vērā, ka Latvijas adoptētāji pārsvarā vēlas adoptēt jaunāka vecuma bērnus). Lai veicinātu bērnu uzaugšanu ģimenē un sekmētu bērnu ātrāku un veiksmīgāku integrāciju jaunajā ģimenē, ļaujot adoptētājam pirmsadopcijas aprūpes laikā atrasties atvaļinājumā un pilnvērtīgi veltīt laiku un uzmanību bērnam, kā arī lai nodrošinātu pabalstu izmaksu adoptētājiem pēc iespējas līdzvērtīgi bērnu bioloģiskajām ģimenēm, atbilstoši Koncepcijā atbalstītajam risinājumam ir paredzēts pārskatīt esošo atbalsta sistēmu bērna pirmsadopcijas aprūpes laikā un sniegt lielāku atbalstu potenciālajam vecākam pirmsadopcijas aprūpes laikā, kad adoptētājs dodas atvaļinājumā bez darba samaksas saglabāšanas, proti, palielināt atlīdzības par adoptējamā bērna aprūpi.  Tādējādi atbilstoši Koncepcijā atbalstītajam risinājumam un piešķirtajam papildus finansējumam noteikumu projekts paredz no 2017.gada 1.janvāra palielināt atlīdzību un noteikt to apmērā, kāds noteikts bērna kopšanas pabalstam personai, kura kopj bērnu vecumā līdz pusotram gadam.  Saskaņā ar Ministru kabineta 2009.gada 22.decembra [noteikumu Nr.1609](http://likumi.lv/doc.php?id=202854) „ Noteikumi par bērna kopšanas pabalsta un piemaksas pie bērna kopšanas pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību” 2.punktu bērna kopšanas pabalsta apmērs personai, kura kopj bērnu vecumā līdz pusotram gadam, ir 171 *euro* mēnesī.  Vienlaikus, lai VSAA varētu veikt nepieciešamās izmaiņas informācijas sistēmās, paredzēts pārejas periods, proti, personai, kurai atlīdzība piešķirta līdz 2016.gada 31.decembrim un tās izmaksa nepārtraukti turpinās pēc 2017.gada 1.janvāra, VSAA no 2017.gada 1.janvāra pārrēķinās atlīdzības apmēru, nosakot to apmērā, kāds noteikts no 2017.gada 1.janvāra, un starpību izmaksās ne vēlāk kā līdz 2017.gada 1.aprīlim.  Saskaņā ar likuma „Par valsts sociālo apdrošināšanu” 26.1pantu (atbilstoši 2015.gada 12.marta grozījumiem) ir noteikta visu VSAA administrēto pakalpojumu pieprasīšanas kārtība, paredzot, ka pakalpojumu var pieprasīt personīgi vai elektroniski, nosūtīt pa pastu vai iesniegt ar pilnvarotās personas starpniecību, vai izmantojot portālu [www.latvija.lv](http://www.latvija.lv). Līdz ar to noteikumu projekts paredz svītrot noteikumu 5.1punktu, kas paredz, ka pieprasījumu par pabalsta piešķiršanu VSAA var iesniegt arī elektroniska dokumenta formā atbilstoši normatīvajiem aktiem par elektronisko dokumentu noformēšanu vai nosūtīt pa pastu. |
| 3. | Projekta izstrādē iesaistītās institūcijas | Noteikumu projekta izstrādes laikā notika konsultēšanās ar VSAA. Tāpat notika konsultēšanās ar sociālajiem partneriem, proti, plānotās izmaiņas noteikumos pieņemtas zināšanai Nacionālās trīspusējās sadarbības padomes Sociālās drošības apakšpadomes sēdē š.g. 25.augustā. |
| 4. | Cita informācija | Saskaņā ar MK 2015.gada 9.marta rīkojuma Nr.114 (ar kuru apstiprināta Koncepcija) 3.punktu jautājumu par papildu valsts budžeta līdzekļu piešķiršanu Ministrijai adopcijas un ārpusģimenes aprūpes sistēmu pilnveidošanai tika paredzēts izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” sagatavošanas un izskatīšanas procesā atbilstoši valsts budžeta finansiālajām iespējām.  Koncepcijā plānotos pasākumus paredzēts īstenot pakāpeniski, t.sk. attiecībā uz esošo atbalsta sistēmu bērna pirmsadopcijas aprūpes laikā paredzēts Koncepcijas īstenošanas pirmajā gadā atlīdzības par adoptējamā bērna aprūpi apmēru noteikt bērna kopšanas pabalsta līdz 1,5 gadiem apmērā (1.solis), bet nākamajā gadā nodarbinātām personām šo atlīdzību noteikt atbilstoši viņu sociālās apdrošināšanas iemaksu apmēram (2.solis).  Ņemot vērā, ka papildu valsts budžeta līdzekļi 2016.gadā netika piešķirti, Ministrija atkārtoti virzīja jautājumu par papildu valsts budžeta līdzekļu piešķiršanu 2017.gadā. Atbilstoši Ministru kabineta 2016.gada 16.augusta sēdes protokollēmuma Nr.40 59.§ 2.punktam atbalstīts priekšlikums jaunajai politikas iniciatīvai „Alternatīvo ģimenes aprūpes formu attīstība” finansējuma piešķiršanai Koncepcijā paredzēto pasākumu īstenošanai 2017.-2019.gadā ik gadu 4 869 889 euro apmērā.  Ņemot vērā minēto, Koncepcijā paredzēto pasākumu ieviešana tika uzsākta gadu vēlāk, nekā plānots Koncepcijā (2017.gadā, nevis 2016.gadā). Turklāt atbilstoši valdības pieņemtajam lēmumam par finansējuma piešķiršanu Koncepcijas īstenošanai papildus nepieciešamais finansējums 2017.-2019.gadā ir atbalstīts konstantā apmērā. Līdz ar to Koncepcijā turpmākajos gados plānoto pasākumu īstenošanai Ministrija atkārtoti sniegs priekšlikumus papildus finansējuma pieprasīšanai nākamo gadu budžeta plānošanas procesā. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši ietekmē adoptētājus, kuru aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, un bērnus, kuri atrodas pirmsadopcijas aprūpē. Atbilstoši VSAA datiem 2016.gada jūlijā tika izmaksātas 19 atlīdzības par adoptējamā bērna aprūpi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemainīs sabiedrības grupu un institūciju tiesības un pienākumus.  Noteikumu projekts neietekmē administratīvo slogu. |
| 3. | Administratīvo izmaksu monetārs novērtējums | Noteikumu projekts nerada papildus ietekmi uz administratīvajām izmaksām. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III.** **Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 29 945 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 29 945 | 0 | 0 | 0 | 0 |
| 20.01.00 „Valsts sociālie pabalsti”, t.sk.: | 29 945 | 0 | 0 | 0 | 0 |
| * vispārējā kārtībā sadalāmā dotācija no vispārējiem ieņēmumiem (EKK 21710) | 29 945 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 29 945 | 0 | +34 563 | +34 563 | +34 563 |
| 2.1. valsts pamatbudžets | 29 945 | 0 | +34 563 | +34 563 | +34 563 |
| 20.01.00 „Valsts sociālie pabalsti”, t.sk.: | 29 945 | 0 | +34 563 | +34 563 | +34 563 |
| * sociālie pabalsti (EKK 6000), t.sk.: | 29 945 | 0 | +34 563 | +34 563 | +34 563 |
| *Atlīdzība par adoptējamā bērna aprūpi* | 29 945 | 0 | +34 563 | +34 563 | +34 563 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -34 563 | -34 563 | -34 563 |
| 3.1. valsts pamatbudžets | 0 | 0 | -34 563 | -34 563 | -34 563 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | |
| 6.1. Detalizēts ieņēmumu aprēķins | \* Atbilstoši Ministru kabineta 16.08.2016. sēdes protokollēmuma Nr.40 59.§ 2.punktam atbalstīti priekšlikumi papildu finansējumam Labklājības ministrijas jaunajai politikas iniciatīvai „Alternatīvo ģimenes aprūpes formu attīstība” 2017.-2019.gadā ik gadu 4 869 889 euro apmērā, no kuriem 34 563 euro paredzēti atlīdzības par adoptējamā bērna aprūpi apmēra palielināšanai.  Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2017., 2018. un 2019.gadam, kā arī likumprojektā “Par valsts budžetu 2017.gadam” un likumprojektā “Par vidēja termiņa budžeta ietvaru 2017., 2018. un 2019.gadam”.  Atbilstoši budžeta bāzes projektam Labklājības ministrijas valsts pamatbudžeta programmā 20.01.00 „Valsts sociālie pabalsti” izdevumi, vidējais apmērs un atlīdzības par adoptējamā bērna aprūpi saņēmēju skaits plānots:   |  |  |  |  | | --- | --- | --- | --- | |  | **2017** | **2018** | **2019** | | Saņēmēju skaits, vid. mēnesī | 29 | 31 | 33 | | Atlīdzības apmērs, vid. mēnesī | 66.40 | 66.40 | 66.40 | | Izdevumi, *euro* | 23 108 | 24 701 | 26 295 |   No 2017.gada 1.janvāra atlīdzības apmērs atbilst bērna kopšanas pabalsta apmēram par bērna līdz pusotram gadam kopšanu – 171 euro.  Plānots, ka vidējais atlīdzības apmērs mēnesī, salīdzinot ar bāzes rādītāju, palielināsies: 2017.gadā – par 99,32 euro, 2018.gadā – par 92,91 euro un 2019.gadā – par 87,28 euro.  Līdz ar to papildus nepieciešamais finansējums 2017.-2018.gadā atlīdzības par adoptējamā bērna aprūpi ir 34 563 euro gadā.   |  |  |  |  | | --- | --- | --- | --- | |  | **2017** | **2018** | **2019** | | Saņēmēju skaits, vid. mēnesī | 29 | 31 | 33 | | Atlīdzības apmērs, vid. mēnesī | 165.72 | 159.31 | 153.68 | | Izdevumi, *euro* | 57 671 | 59 264 | 60 858 | | ***Papildus nepieciešams salīdzinājumā ar budžetā plānoto\**** | 34 563 | 34 563 | 34 563 |   \* *Papildus nepieciešamie izdevumi LM pamatbudžeta apakšprogrammā 20.01.00**„Valsts sociālie pabalsti”****.*** | | | | |
| 6.2. Detalizēts izdevumu aprēķins |
| 7. Cita informācija | Atbilstoši Ministru kabineta 2016.gada 16.augusta sēdes protokola Nr.40 59.§ 2.punktam papildu finansējums Labklājības ministrijas jaunajai politikas iniciatīvai „Alternatīvo ģimenes aprūpes formu attīstība” atbalstīts 2017.-2019.gadā ik gadu 4 869 889 *euro* apmērā, no kuriem 34 563 *euro* paredzēti atlīdzības par adoptējamā bērna aprūpi apmēra palielināšanai. Izmaiņu informācijas sistēmās veikšanu VSAA nodrošinās Labklājības ministrijas jaunajai politikas iniciatīvai „Alternatīvo ģimenes aprūpes formu attīstība” 2017.gadam piešķirto līdzekļu (108 000 euro) ietvaros.  Minēto papildu finansējumu Labklājības ministrija ir iestrādājusi pamatbudžeta un speciālā budžeta maksimāli pieļaujamo izdevumu kopapjomā 2017.-2019.gadam, kā arī likumprojektā “Par valsts budžetu 2017.gadam” un likumprojektā “Par vidēja termiņa budžeta ietvaru 2017., 2018. un 2019.gadam”.  Labklājības ministrija, sagatavojot pamatbudžeta un speciālā budžeta 2018.gada - 2020.gada bāzes prognozes, pastiprināti izvērtēs visus minēto pasākumu finansējuma ietekmējošos faktorus un, nepieciešamības gadījumā sniegs priekšlikumus bāzes izdevumu izmaiņām. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekta virzība ir tieši saistīta tikai ar valsts budžeta likumprojektu, un Noteikumu projekts neprasa veikt izmaiņas citos spēkā esošajos tiesību aktos.  Vienlaikus papildus norādām, ka, lai nodrošinātu citu Koncepcijā plānoto pasākumu ieviešanu, kurus paredzēts īstenot Koncepcijas ieviešanas pirmajā gadā, nepieciešami grozījumi:   1. likumā “Par valsts sociālo apdrošināšanu” attiecībā uz sociālās apdrošināšanas iemaksām no valsts pamatbudžeta arī invaliditātes apdrošināšanai par personām, kuras saņem atlīdzību par adoptējamā bērna aprūpi (virzīts vienotā paketē ar Finanšu ministrijas sagatavoto likumprojektu „Par valsts budžetu 2017.gadam”); 2. likumā “Par maternitātes un slimības apdrošināšanu” attiecībā uz [Darba likuma](http://likumi.lv/ta/id/26019-darba-likums) [155.panta](http://likumi.lv/ta/id/26019-darba-likums#p155) piektajai daļā noteiktā 10 kalendāra dienas ilgā atvaļinājumu apmaksu adoptētājiem (virzīts vienotā paketē ar Finanšu ministrijas sagatavoto likumprojektu „Par valsts budžetu 2017.gadam”); 3. Bērnu tiesību aizsardzības likumā attiecībā uz psiholoģiskā atbalsta sniegšanu (virzīts vienotā paketē ar Finanšu ministrijas sagatavoto likumprojektu „Par valsts budžetu 2017.gadam”); 4. Ministru kabineta 2009.gada 22.decembra noteikumos Nr.1643 “Kārtība, kādā piešķir un izmaksā pabalstu aizbildnim par bērna uzturēšanu” attiecībā uz pabalsta aizbildnim bērna uzturam apmēra palielināšanu (VSS-1020); 5. Ministru kabineta 2001.gada 5.jūnija noteikumos Nr.230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem” attiecībā uz sociālās apdrošināšanas iemaksu objekta apmēra palielināšanu personām, kuras saņem atlīdzību par adoptējamā bērna aprūpi; 6. Ministru kabineta 2003.gada 11.marta noteikumos Nr.111 “Adopcijas kārtība” attiecībā uz potenciālo adoptētāju apmācībām pirms statusa piešķiršanas. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika izskatīts un pieņemts zināšanai Nacionālās trīspusējās sadarbības padomes Sociālās drošības apakšpadomes sēdē š.g. 25.augustā.  Savukārt, Koncepcijas izstrādes gaitā notika konsultācijas ar nevalstiskajām organizācijām, ar kurām Ministrija ir noslēgusi sadarbības līgumus, piemēram, ar biedrību “Latvijas SOS Bērnu ciematu asociācija”, biedrību “Attīstības centrs ģimenei”, Latvijas Audžuģimeņu biedrību, biedrību “Azote” un citām. Kopumā sabiedriskās organizācijas atbalstīja sistēmas pilnveidošanai piedāvātās izmaiņas. Līdz ar to noteikumu projekta izstrādē nebija nepieciešams nodrošināt papildu sabiedrības līdzdalību, jo projekts paredz Koncepcijā ietverto pasākumu ieviešanu. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Atlīdzības piešķiršanu un izmaksu nodrošinās VSAA esošo funkciju ietvaros. |
| 3. | Cita informācija | Nav. |

*Anotācijas V sadaļa – noteikumu projekts šo jomu neskar.*

Labklājības ministrs J.Reirs

2016.11.24. 11:03

2484

Liepa 67021632

[Linda.Liepa@lm.gov.lv](mailto:Linda.Liepa@lm.gov.lv)